b'\n_START_ARTICLE_\nEurovizijos dain\xc5\xb3 konkursas 2009\n_START_SECTION_\nVieta\n_START_PARAGRAPH_\nKonkursas vyko Rusijoje po Dima Bilano pergal\xc4\x97s 2008\xc2\xa0m. konkurse Belgrade. Rusijos ministras pirmininkas Vladimiras Putinas parei\xc5\xa1k\xc4\x97, kad konkursas vyks Maskvoje._NEWLINE_Kanalas Channel One paskelb\xc4\x97, kad konkursas vyks Maskvos olimpiniame stadione ir \xc5\xa1is pasi\xc5\xablymas buvo \xc4\xafvertintas Europos transliuotoj\xc5\xb3 s\xc4\x85jungos (EBU) ir patvirtintas 2008 m. rugs\xc4\x97jo 13 d.\n_START_SECTION_\nVizualinis dizainas\n_START_PARAGRAPH_\nTransliuotojas Channel One 2009\xc2\xa0m. sausio 30 d. pristat\xc4\x97 konkurso logotip\xc4\x85 ir jo tem\xc4\x85 konkursui. Logotipas yra grind\xc5\xbeiamas \xe2\x80\x9eFantasy Bird\xe2\x80\x9c, kuris gali b\xc5\xabti naudojamas su daug spalv\xc5\xb3. 2009-\xc5\xb3j\xc5\xb3 met\xc5\xb3 konkursas buvo pirmasis nuo 2001\xc2\xa0m., kuriame nebuvo konkurso \xc5\xa1\xc5\xabkio.\n_START_SECTION_\nFormatas\n_START_PARAGRAPH_\n2008 m. EBU pos\xc4\x97dyje At\xc4\x97nuose (Graikija) d\xc4\x97l 2009\xc2\xa0m. Eurovizijos dain\xc5\xb3 konkurso buvo pasi\xc5\xablyta atimti i\xc5\xa1 did\xc5\xbeiojo ketverto \xc5\xa1ali\xc5\xb3 (Ispanija, Jungtin\xc4\x97 Karalyst\xc4\x97, Pranc\xc5\xabzija ir Vokietija) teis\xc4\x99 automati\xc5\xa1kai patekti \xc4\xaf konkurso final\xc4\x85. Ta\xc4\x8diau, v\xc4\x97liau buvo patvirtinta, kad \xe2\x80\x9edid\xc5\xbeiojo ketverto\xe2\x80\x9c \xc5\xa1alys ir toliau automati\xc5\xa1kai bus deleguotos \xc4\xaf final\xc4\x85.\n_START_SECTION_\nBalsavimo sistema\n_START_PARAGRAPH_\nNesibaigiantys nusiskundimai d\xc4\x97l nes\xc4\x85\xc5\xbeining\xc5\xb3 balsavim\xc5\xb3, kuriuos lemia politika, nul\xc4\x97m\xc4\x97 EBU balsavimo proced\xc5\xabros \xc4\xafvertinim\xc4\x85 konkurse su galimybe keisti balsavimo sistem\xc4\x85 2009-aisias. Lenkijos transliuotojas Telewizja Polska (TVP) pasi\xc5\xabl\xc4\x97 \xc4\xaf konkurs\xc4\x85 \xc4\xafvesti tarptautin\xc4\x99 \xc5\xbeiuri, pana\xc5\xa1i\xc4\x85 \xc4\xaf t\xc4\x85, kuri buvo 2008\xc2\xa0m. Eurovizijos \xc5\xa1oki\xc5\xb3 konkurse. Taip galima suma\xc5\xbeinti kaimyni\xc5\xa1k\xc4\x85 balsavim\xc4\x85 ir suteikti daugiau d\xc4\x97mesio dainos meninei vertei._NEWLINE_Pasi\xc5\xablymas buvo patvirtintas, tod\xc4\x97l 50\xc2\xa0% rezultat\xc5\xb3 nulems \xc5\xbeiuri, 50\xc2\xa0%\xc2\xa0\xe2\x80\x93 telebalsavimas.\n_START_SECTION_\nDalyviai\n_START_PARAGRAPH_\nKeturiasde\xc5\xa1imt dvi \xc5\xa1alys patvirtino savo dalyvavim\xc4\x85 konkurse. Slovakija paskelb\xc4\x97, jog sugr\xc4\xaf\xc5\xa1 \xc4\xaf konkurs\xc4\x85, o San Marinas at\xc5\xa1auk\xc4\x97 dalyvavim\xc4\x85 konkurse d\xc4\x97l finansini\xc5\xb3 problem\xc5\xb3. Latvija ir Gruzija i\xc5\xa1 prad\xc5\xbei\xc5\xb3 paskelb\xc4\x97 apie savo ketinim\xc4\x85 pasitraukti, ta\xc4\x8diau v\xc4\x97liau EBU prane\xc5\xa1\xc4\x97, kad abi \xc5\xa1alys dalyvaus. Ta\xc4\x8diau 2009 m. kovo 11 d. Gruzija dar kart\xc4\x85 paskelb\xc4\x97 pasitraukianti i\xc5\xa1 Eurovizijos dain\xc5\xb3 konkurso, po to, kai EBU j\xc5\xb3 pasirinkt\xc4\x85 dain\xc4\x85 paskelb\xc4\x97 kaip nepriimtin\xc4\x85, nes tekste galima pasteb\xc4\x97ti politin\xc4\x99 u\xc5\xbeuomin\xc4\x85, o tai pa\xc5\xbeeid\xc5\xbeia konkurso taisykles.\n_START_SECTION_\nPusfinaliai\n_START_PARAGRAPH_\nI\xc5\xa1 viso trisde\xc5\xa1imt septynios \xc5\xa1alys pasirod\xc4\x97 abiejuose pusfinaliuose kartu. \xc5\xa0ali\xc5\xb3 pasirodym\xc5\xb3 eil\xc4\x97s numeriai buvo traukiami 2009 m. kovo 16 dien\xc4\x85.\n_START_SECTION_\nI\xc5\xa1sam\xc5\xabs komisijos/\xc5\xbei\xc5\xabrov\xc5\xb3 balsavimo rezultatai finale\n_START_PARAGRAPH_\nI\xc5\xa1sam\xc5\xabs komisijos/\xc5\xbei\xc5\xabrov\xc5\xb3 balsavimo rezultatai buvo paskelbti 2009 m. liep\xc4\x85.'